અમદાવાદ: અમદાવાદ મ્યુનિસિપલ કોર્પોરેશનની મળેલી બોર્ડ બેઠકમાં નવી ટર્મ માટેની વિવિધ કમિટીઓની રચના કરવામાં આવી હતી. જેમાં આ કમિટીના સભ્યોની મુદત અઢી વર્ષ રહેશે.શાસક પક્ષ ભાજપ તરફથી જમાલપુર વોર્ડમાંથી અપક્ષમાંથી ચૂંટાયેલા સભ્યને બે કમિટીમાં સ્થાન આપવામાં આવતા આશ્વર્ય સર્જાયુ છે. અમદાવાદ મ્યુ. કોર્પોરેશનમાં ભાજપે ત્રીજી વખત સત્તા સંભાળ્યા બાદ મળેલી બોર્ડ બેઠકના પ્રારંભે પઠાણકોટમાં આતંકવાદીઓ સાથેની અથડામણમાં શહીદ થયેલા સાત જવાનોને શોકાંજલિ પાઠવવામાં આવી હતી.